Analistë komentojnë mbi kredibilitetin e  gjykatës së Hagës në çështjen e Karaxhiçit
Gjykimi i Karaxhiçit dërgon mesazh të fortë për udhëheqësit ndaj të cilëve janë ngritur akuza për krime lufte
Radovan Karaxhiçi përballet me 11 akuza për gjenocid, krime kundër njerëzimit dhe krime lufte në konfliktin e viteve 1992-95 në Bosnjë. Ai dhe udhëheqësi ushtarak, gjenerali Ratko Mlladiç të cilit ende si dihet vendndodhja, janë akuzuar për urdhërimin e asajë që konsiderohet të jetë mizoria më e madhe në Evropë që nga Lufta e Dytë Botërore; masakrimin e rreth 8, 000 burrave dhe djemve mysliman në enklavën e mbrojtur nga OKB të Strbrenicës në korrikun e vitit 1995. Karaxhiçi u arrestua në Beograd në korrikun e 2008 dhe u ekstradua në Hagë. Gjykimi i tij filloi muajin e kaluar. Karaxhiçi kërkoi të luante edhe rolin e avokatit mbrojtës por gjykata i dha atij një avokat të kualifikuar. Gjykimi i tij do të rifillojë në muajin mars, duke i ofruar mbrojtjes më shumë kohë për tu përgatitur. Një ekspert për çështjet e Bosnjës në universitetin Kingston të Londres, Marko Hoare, thotë se gjykata e Hagës kërkon të menjanojë atë që ndodhi gjatë gjykimit të ish presidentit jugosllav, Sllobodan Millosheviç. Paul Uilliam, ish këshilltar ligjor për qeverinë e Bosnjës si dhe ekspertë të tjerë thonë se gjykata ndodhet para një sprove të madhe në gjykimin e Karaxhiçit. Padyshim, thotë Uilliams, Karaxhiçi do të mundohet të tregojë historinë që anon prej tij. Sikurse theksojnë ekspertët, një ish zyrtar kyç seb i Bosnjës ende mbetet i lirë, gjenerali Ratko Mlladiç. Aleks Uiting, ish prokuror në gjykatën e Hagës, beson se Mlladiç ndodhet në Serbi. Analistë të tjerë thonë se gjykimi i Karaxhiçit dërgon mesazh të fortë për udhëheqësit ndaj të cilëve janë ngritur akuza për krime lufte. Mund të marrë kohë, thonë ata, por në fund të gjithë do të arrestohen dhe përballen me drejtësinë për krimet e tyre. //kh//